Yangihayot tumanida yong‘in sodir bo‘ldi. Favqulodda vaziyatlar vazirligi holat yuzasidan ma’lumot taqdim etdi. Kecha, 9 may kuni soat 22:04 da Toshkent shahar Yangihayot tumani Sputnik-7 hududida joylashgan hozirgi kunda ish faoliyatida bo‘lmagan restoranlarning birida yong‘in sodir bo‘layotganligi to‘g‘risida shahar FVBga xabar tushgan. Shunga ko‘ra, 5 ta yong‘in-qutqaruv ekipaji soat soat 22:06 da voqea joyiga yetib borib, yong‘in soat 22:23 qurshab olingan va soat 22:33 da bartaraf etilgan. Yong‘in natijasida restoranning 100 kvadrat metr maydonda tom qismi yonib zararlangan. Hozirda yong‘in sababi va moddiy zarar miqdori aniqlanmoqda. Hodisa oqibatida tan jarohati olgan va halok bo‘lganlar yo‘q.